पढ़ें अमर उजाला ई-पेपर
कहीं भी, कभी भी।
*Yearly subscription for just ₹299 Limited Period Offer. HURRY UP!
झारखंड के रामगढ़ जिले के पतरातू बांध में उचरिंगा पिकनिक स्थल से हजारीबाग मेडिकल कॉलेज में पढ़ने वाली प्रथम वर्ष की छात्रा का प्लास्टिक की रस्सी से हाथ-पैर बंधा शव मंगलवार को बरामद किया गया। पुलिस ने इसकी जानकारी दी ।
पुलिस ने आशंका जतायी है कि छात्रा का बलात्कार के बाद हत्या कर शव बांध में फेंक दिया गया है । हजारीबाग-रामगढ़ रेंज के पुलिस उपमहानिरीक्षक एवी होमकर ने 'पीटीआई भाषा' को बताया कि रामगढ़ स्थित पतरातू बांध से हजारीबाग मेडिकल कॉलेज की एक छात्रा का शव मंगलवार को बरामद किया गया, जिसकी बलात्कार के बाद हत्या किये जाने की आशंका है।
उन्होंने बताया कि मामले की जांच के लिए हजारीबाग और रामगढ़ पुलिस की संयुक्त विशेष जांच दल का गठन किया गया है। इस बीच छात्रा का शव रामगढ़ के सदर अस्पताल ले जाया गया जहां तीन सदस्यीय विशेष मेडिकल बोर्ड ने उसका अंत्य परीक्षण किया। पुलिस को मेडिकल बोर्ड के अंत्य परीक्षण रिपोर्ट की प्रतीक्षा है।